CELEX: 32013R0069
Language: fi
Date: 2013-01-23 00:00:00
Title: Komission täytäntöönpanoasetus (EU) N:o 69/2013, annettu 23 päivänä tammikuuta 2013 , tiettyjen tavaroiden luokittelusta yhdistettyyn nimikkeistöön

26.1.2013   
            
            
               FI
            
            
               Euroopan unionin virallinen lehti
            
            
               L 26/1
            
         KOMISSION TÄYTÄNTÖÖNPANOASETUS (EU) N:o 69/2013,
   annettu 23 päivänä tammikuuta 2013,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti edelleen kolmen kuukauden ajan käyttää sellaisia sitovia tariffitietoja, jotka jäsenvaltioiden tulliviranomaiset ovat antaneet tavaroiden luokittelusta yhdistettyyn nimikkeistöön mutta jotka eivät ole tämän asetuksen säännösten mukaisia.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetyt tavarat luokitellaan yhdistetyssä nimikkeistössä mainitun taulukon sarakkeen 2 CN-koodeihin.
   2 artikla
   Jäsenvaltioiden tulliviranomaisten antamia sitovia tariffitietoja, jotka eivät ole tässä asetuksessa vahvistettujen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 23 päivänä tammikuuta 2013.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Lieriönmuotoinen audio- ja videosignaalin vastaanotto-, tallennus- tai toistolaite (ns. digitaalinen mediavastaanotin), jonka kokonaismitat ovat noin 13 cm (halkaisija) × 19 cm (korkeus).
                              Laitteessa on
                              
                                          —
                                       
                                       
                                          mikroprosessori
                                       
                                    
                                          —
                                       
                                       
                                          500 GB:n kiintolevyasema
                                       
                                    
                                          —
                                       
                                       
                                          aakkosnumeerinen näyttö
                                       
                                    
                                          —
                                       
                                       
                                          infrapunavastaanotin kaukosäädintä varten.
                                       
                                    Laitteessa on seuraavat liitännät:
                              
                                          —
                                       
                                       
                                          USB
                                       
                                    
                                          —
                                       
                                       
                                          Ethernet
                                       
                                    
                                          —
                                       
                                       
                                          HDMI, S-video, videon komposiitti- ja komponenttilähtöliitännät
                                       
                                    
                                          —
                                       
                                       
                                          optinen digitaalinen, koksiaalinen digitaalinen ja analoginen audiolähtöliitäntä.
                                       
                                    Siinä on myös ohjauspainikkeita ja kaukosäädin.
                              Laite pystyy ottamaan vastaan digitaalisessa muodossa olevia audio- ja videosignaaleja ulkoisesta lähteestä (esim. reitittimestä, automaattisesta tietojenkäsittelykoneesta, digitaalisesta kamerasta, USB-muistista). Datan voi tallentaa laitteen kiintolevylle. Data toistetaan näytölle, televisioruudulle tai stereojärjestelmän kautta.
                              Laitteella ei saa yhteyttä internetiin.
                           
                        
               
                  8521 90 00
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 8521 ja 8521 90 00 nimiketekstien mukaan.
                  Ottaen huomioon laitteen ominaisuudet, erityisesti sen kyky vastaanottaa, tallentaa ja toistaa eri lähteistä tulevaa videosignaalia sekä kiintolevyn koko, laitetta pidetään nimikkeen 8521 videosignaalien tallennus- tai toistolaitteena.
                  Sen vuoksi se on luokiteltava CN-koodiin 8521 90 00 videosignaalien tallennus- tai toistolaitteeksi.
               
            
                  
                              2.
                           
                           
                              Lieriönmuotoinen audio- ja videosignaalin vastaanotto- tai toistolaite (ns. digitaalinen mediavastaanotin), jonka kokonaismitat ovat noin 13 cm (halkaisija) × 19 cm (korkeus).
                              Laitteessa on
                              
                                          —
                                       
                                       
                                          mikroprosessori
                                       
                                    
                                          —
                                       
                                       
                                          infrapunavastaanotin kaukosäädintä varten
                                       
                                    
                                          —
                                       
                                       
                                          aakkosnumeerinen näyttö.
                                       
                                    Laitteessa on seuraavat liitännät:
                              
                                          —
                                       
                                       
                                          USB
                                       
                                    
                                          —
                                       
                                       
                                          Ethernet
                                       
                                    
                                          —
                                       
                                       
                                          HDMI, S-video, videon komposiitti- ja komponenttilähtöliitännät
                                       
                                    
                                          —
                                       
                                       
                                          optinen digitaalinen, koksiaalinen digitaalinen ja analoginen audiolähtöliitäntä
                                       
                                    
                                          —
                                       
                                       
                                          paikka kiintolevylle.
                                       
                                    Siinä on myös ohjauspainikkeita ja kaukosäädin.
                              Laite pystyy ottamaan vastaan digitaalisessa muodossa olevia audio- ja videosignaaleja ulkoisesta lähteestä (esim. reitittimestä, automaattisesta tietojenkäsittelykoneesta, digitaalisesta kamerasta, USB-muistista). Datan voi tallentaa laitteen kiintolevylle, joka asennetaan paikoilleen tuonnin jälkeen. Data toistetaan näytölle, televisioruudulle tai stereojärjestelmän kautta.
                              Laitteella ei saa yhteyttä internetiin.
                           
                        
               
                  8521 90 00
               
               
                  Luokittelu määräytyy yhdistetyn nimikkeistön 1 yleisen tulkintasäännön, 2 yleisen tulkintasäännön a alakohdan ja 6 yleisen tulkintasäännön sekä CN-koodien 8521 ja 8521 90 00 nimiketekstien mukaan.
                  Koska laitteessa on kiintolevyä lukuun ottamatta kaikki tarvittava elektroniikka nimikkeen 8521 videosignaalien tallennus- tai toistotoimintojen suorittamiseksi, sillä on katsottava olevan 2 yleisen tulkintasäännön a alakohdan mukaiset nimikkeen 8521 täydellisen tai valmiin tuotteen olennaiset ominaisuudet.
                  Sen vuoksi se on luokiteltava CN-koodiin 8521 90 00 epätäydelliseksi videosignaalien tallennus- tai toistolaitteeksi.
               
            
                  
                              3.
                           
                           
                              Audiosignaalien vastaanotto- tai käsittelylaite (ns. digitaalinen äänen suoratoistolaite), jonka kokonaismitat ovat noin 19 × 9 × 8 cm.
                              Laitteessa on
                              
                                          —
                                       
                                       
                                          mikroprosessori
                                       
                                    
                                          —
                                       
                                       
                                          tyhjiöfluoresenssinäyttö, jonka resoluutio on 320 × 32 harmaasävypikseliä
                                       
                                    
                                          —
                                       
                                       
                                          näyttöruudulla näkyvä hälytystoiminnolla varustettu kello
                                       
                                    
                                          —
                                       
                                       
                                          infrapunavastaanotin kaukosäädintä varten.
                                       
                                    Laitteessa on seuraavat liitännät:
                              
                                          —
                                       
                                       
                                          Ethernet
                                       
                                    
                                          —
                                       
                                       
                                          langaton Ethernet
                                       
                                    
                                          —
                                       
                                       
                                          optinen digitaalinen, koksiaalinen digitaalinen ja analoginen audiolähtöliitäntä
                                       
                                    
                                          —
                                       
                                       
                                          kuulokeliitäntä.
                                       
                                    Sen mukana tulee kaukosäädin.
                              Laitetta voidaan käyttää joko itsenäisesti kytkettynä internetiin (ilman automaattista tietojenkäsittelykonetta) tai automaattisessa tietojenkäsittelykoneessa toimivan sovelluksen kanssa.
                              Sillä voi toistaa automaattiseen tietojenkäsittelykoneeseen tallennettuja audiotiedostoja tai internetradiota.
                           
                        
               
                  8519 89 19
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 8519, 8519 89 ja 8519 89 19 nimiketekstien mukaisesti.
                  Laitteella on ominaisuudet, joiden avulla se voi vastaanottaa ja käsitellä ääntä, joka tulee joko suoraan internetistä tai automaattisesta tietojenkäsittelykoneesta erilaisiin audiolaitteisiin.
                  Sen vuoksi laite on luokiteltava CN-koodiin 8519 89 19 kuuluvaksi muuksi äänen toistolaitteeksi, jossa ei ole samaan ulkokuoreen yhdistettyä äänen tallennuslaitetta.